Home/breaking_news/देश व महाराष्ट्र की राजनीति का पारा चढाते हुए पवार ने उद्धव से मिलने की बात स्वीकारी,समान विचारधारा वाले गंठबंधन पर बात की
समयधारा Send an email November 8, 2017
रायगढ़, 7 नवंबर : राजनीतिक पारे को और चढ़ाते हुए राष्ट्रवादी कांग्रेस पार्टी (एनसीपी) के अध्यक्ष शरद पवार ने मंगलवार को खुलासा किया कि शिवसेना प्रमुख उद्धव ठाकरे हाल ही में उनसे मिले थे और दोनों ने देश में ‘समान विचारधारा वाले दलों के गठबंधन’ की जरूरत पर चर्चा की थी। करजात के एक लक्जरी रिजॉर्ट में एनसीपी के दो दिवसीय चिंतन शिविर के इतर पवार ने संवाददाताओं को बताया, “उद्धव और (शिवसेना नेता) संजय राउत 10 दिन पहले मेरे आवास पर मुझसे मिले थे।”
भारतीय जनता पार्टी (भाजपा) की नीतियों का विरोध करने वाले दलों को इंगित करते हुए पवार ने कहा, “हमने देश में सभी समान विचारधारा वाले दलों के गठबंधन की जरूरत पर भी चर्चा की।”
इस बात का खुलासा एनसीपी के वरिष्ठ नेता प्रफुल्ल पटेल के बयान के एक दिन बाद हुआ है। दरअसल पटेल ने ‘चिंतन शिविर’ में कहा था कि पवार 2019 के लोकसभा चुनाव के बाद प्रधानमंत्री की दौड़ में हो सकते हैं।
हालांकि अपनी विशिष्ट शैली में पार्टी अध्यक्ष ने नेताओं से कहा कि ‘उन्हें प्रधानमंत्री बनाने का विचार अपने दिमाग से हटा दें’ और इसके बजाए एनसीपी के विस्तार के लिए कड़ी मेहनत करें।
मंगलवार को शिवसेना के युवा नेता आदित्य ठाकरे ने एक ब्लॉग में भाजपा की कड़ी आलोचना की। ब्लॉग में आदित्य ने नोटबंदी के पीछे के इरादे को ‘संदिग्ध’ करार दिया। साथ ही उन्होंने कहा कि नोटबंदी का फैसला देश और लोगों की उम्मीदों पर खरा नहीं उतरा।
#latest politics news and updates in hindi #Maharashtra politics news #sharad pawar #sharad pawar statement #similar ideology alliance #Uddhav Thackeray and sharad pawar #महाराष्ट्र राजनीति #राकपा और शिवसेना #शरद पवार #शरद पवार और उद्धव ठाकरे
NIA ने कश्मीर में 36.5 करोड़ के पुराने नोट जब्त किए
3,16,755 मिलेगी मासिक सैलरी, देश में पहली बार Apple दे रहा कैंपस प्लेसमेंट
6 दिसंबर(26वीं बरसी): भारत के भविष्य को बदलने वाली चुभती तारीख